KÕIK TALLINNA ÕPILASED ON OODATUD TASUTA MESSILE, KONTSERDILE JA

AABITSAPEOLE

LAUPÄEVAL, 31. AUGUSTIL ALGUSEGA KELL 12.00 TOIMUB NOKIA KONTSERDIMAJAS

JA SELLE ESISEL PLATSIL IGAS VANUSES ÕPILASTELE VABA AJA MESS NING

KONTSERDID – KÕIK TASUTA. AABITSAPEO TERVITUSE TOOVAD KOHALE

AABITSAKUKK JA PIPI KOOS PALJUDE SÕPRADEGA.

MESSIL NO VAATA tutvustatakse huvitegevuse, noortekeskuste, sportimise

ja muid vaba aja sisustamise võimalusi.Päeva jooksul kontserdimajas

toimuvates TÖÖTUBADES saavad huvilised nukufilmi teha, autoportreed

joonistada, punumis- ja sõlmimistehnikas järjehoidjaid valmistada,

etnograafilisi kujundeid viltida, voolida jpm. Muusikalembelistele

tutvustakse DJ-maailma ning soovijad saavad osa kaasahaaravast

näidisväitlusest.

AABITSAKUKK (Venno Loosaar) ja PIPI PIKKSUKK (Nele-Liis Vaiksoo) koos

paljude sõpradega edastavad ESIMESTE KLASSIDE ÕPILASTELE, nende

vanematele ja õpetajatele AABITSAPEO TERVITUSE. Kontserdimaja esisel

laval esinevad huvikoolide lapsed muusikaliste- ja tantsunumbritega,

taekwon-do harrastajad, tsirkuseartistid jne.

Ka NOORTE KONTSERTPROGRAMM on mitmekesine. Päeval esinevad Marten

Kuningas, Gorõ Lana ja Entrumi patroonina Teele Viira ning Sounds of

September.

Õhtul toimub kontserdimaja saalis PIDULIK SUURKONTSERT, kus esinevad

TENFOLD RABBIT, GRETE PAIA ja OTT LEPLAND. Koolinoortele suunatud

kontsert on samuti tasuta, kuid piiratud kohtade arvu tõttu tuleb

külastajatel eelnevalt Solarise keskuse Ticketpro kassast endale

0-eurone pilet võtta. Pileteid väljastatakse alates 22. augustist.

Pärast suurkontserti, kell 21.00 näidatakse välisministeeriumi

fassadil kunstnik Taavi „Miisu“ Varmi loodud \_VIDEOMAPPING\_\_´\_ut.

No Vaata (sh Aabitsapeo tervitus) on Tallinna Spordi- ja Noorsooameti

ja

Tallinna Haridusameti korraldatav vaba aja mess, mille eesmärk on anda

lastele ja noortele infot Tallinnas toimuvast huvitegevusest.

Mess ja kontserdid toimuvad laupäeval, 31. augustil kell 12.00-21.30

Nokia Kontserdimaja ees ja sees. Kogu programm on osalejaile tasuta.

Loe lisaks ja vaata juurde:

 \* <http://www.tallinn.ee/novaata>